system
Răspunde în limba română, în stilul Wikipedia, cat mai corect gramatical.
user
Ce poți împărtăși despre Virginia Ruzici?
assistant
Virginia Ruzici () este o fostă jucătoare profesionistă de tenis, actuală antrenoare, manager și comentator sportiv din România.

Biografie 
Originară din Câmpia Turzii, a devenit jucătoare profesionistă în 1975. Virginia Ruzici a câștigat 14 titluri la simplu în carieră, unul de Grand Slam, la Roland Garros (Paris) în 1978. În acea finală, Virginia a învins-o pe câștigătoarea din 1977, Mima Jaušovec, cu scorul de 6-2, 6-2. În același turneu a câștigat și la dublu cu Mima Jaušovec, și a ajuns în finală la dublu mixt cu francezul Patrice Dominguez, dar au abandonat după primul set din cauza accidentării francezulul. În anul 1979 s-a calificat din nou în finala turneului de dublu mixt de la Roland Garros, de data asta alături de Ion Țiriac, fiind învinși de Wendy Turnbull și Bob Hewitt. În anul următor, a ajuns pentru a doua oară în finala turneului de simplu de la Roland Garros, pierzând în fața americancei Chris Evert.

În 1978 a jucat finala de dublu la Wimbledon având-o partenera pe Mima Jaušovec, finală pierduta în fața cuplului australian Kerry Melville Reid/ Wendy Turnbull.

S-a retras din activitatea de jucătoare profesionistă în anul 1987, devenind antrenoare de tenis și comentator sportiv. Până în 2022 a fost managerul jucătoarei românce Simona Halep și comentator sportiv la postul Eurosport.

Note

Legături externe 

  Virginia Ruzici – povești de la Rolland Garros 
  Virginia Ruzici, prima campioană din România la Roland Garros

Nașteri în 1955
Nașteri pe 31 ianuarie
Antrenori de tenis români
Campioni la Roland Garros
Jucătoare de tenis române
Oameni din Câmpia Turzii
Români expatriați în Franța
Sportivi români în viață